AAP की शैली ओबेरॉय निर्विरोध मेयर चुनी गईं, भाजपा ने वोटिंग से पहले शिखा राय का नाम वापस लिया
Delhi Municipal Corporation (MCD) Election Update. BJP Withdraws Candidates Just Before New Mayor and Deputy Mayor Elections in (MCD). दिल्ली नगर निगम (एमसीडी) में बुधवार को नए मेयर और डिप्टी मेयर के चुनाव से ठीक पहले बीजेपी ने अपने उम्मीदवारों के नाम वापस ले लिए। इसी के साथ आप की शैली ओबेरॉय ही फिर से मेयर चुनी जाएंगी।
दिल्ली नगर निगम (MCD) में बुधवार को नए मेयर और डिप्टी मेयर के चुनाव से ठीक पहले BJP ने अपने उम्मीदवारों के नाम वापस ले लिए। इसी के साथ आप की शैली ओबेरॉय ही फिर से मेयर चुनी गईं।
भाजपा ने शिखा राय को मैदान में उतारा था
बता दें मेयर पद के इलेक्शन में आप की मौजूदा मेयर शैली ओबेरॉय के खिलाफ भाजपा ने शिखा राय को मैदान में उतारा था। वहीं आप के निवर्तमान डिप्टी मेयर आले मोहम्मद इकबाल का मुकाबला भाजपा प्रत्याशी सोनी पांडेय से होना था। मगर BJP के कैंडीडेट के नाम वापस लेने से शैली निर्विरोध मेयर चुन ली गईं। MCD हाउस में आप के पास पूर्ण बहुमत था।
34 वोटों के अंतर से जीती थीं शैली
आप और भाजपा पार्षदों के बीच झड़प के बाद शैली ओबेरॉय को 22 फरवरी को दिल्ली के मेयर के रूप में चुना गया था। ओबेरॉय ने BJP की रेखा गुप्ता को 34 वोटों के अंतर से हराया था। ओबेरॉय को 150 वोट मिले, जबकि गुप्ता को कुल 266 में से 116 वोट मिले थे। ये वोटिंग MCD के मुख्यालय सिविक सेंटर में हुई थी।
फाइनेंशियल ईयर की समाप्ति के बाद शहर को नया मेयर मिलता है। शैली ओबेरॉय इस पद का कार्यभार फिर से संभालने जा रही हैं।
जब पार्षदों ने एक-दूसरे पर फेंकी बोतलें
दिल्ली के मेयर, डिप्टी मेयर और स्थायी समिति के सदस्यों के चुनावों की प्रक्रिया तीन महीने पहले भी हुई थी। MCD के सिविक सेंटर में वोटिंग शुरू होते ही हेडक्वार्टर में भारी हंगामा शुरू हो गया था। AAP-BJP मेंबर्स ने जमकर नारेबाजी की थी। माहौल इतना बिगड़ गया था कि कुछ पार्षद बैरिकेड्स पर चढ़ गए थे और उन्होंने एक दूसरे पर बोतलें फेंकना शुरु कर दिया था।
ये खबरें भी पढ़ें...
दिल्ली मेयर चुनाव...SC का AAP के पक्ष में फैसला:कहा- नॉमिनेटेड मेंबर्स को वोटिंग का हक नहीं; केजरीवाल बोले- यह जनतंत्र की जीत
AAP की मेयर प्रत्याशी शैली ओबेरॉय ने याचिका लगाकर मनोनीत पार्षदों को मेयर चुनाव में वोटिंग राइट देने के फैसले को चुनौती दी थी। शैली ने कोर्ट से मांग की थी कि मेयर का चुनाव सुप्रीम कोर्ट की निगरानी में कराया जाए। यहां पढ़ें पूरी खबर...
MCD हेडक्वार्टकर में AAP-BJP मेंबर्स की नारेबाजी; मेज पर चढ़े, बोतलें फेंकी
दिल्ली के मेयर, डिप्टी मेयर और स्थायी समिति के सदस्यों के चुनावों की प्रक्रिया में पिछले कुछ महीनों में काफी बवाल हुआ था। MCD के सिविक सेंटर में वोटिंग शुरू होते ही हेडक्वार्टर में भारी हंगामा शुरु हो गया था। AAP-BJP मेंबर्स ने नारेबाजी की; बैरिकेड्स पर चढ़ गए और एक दूसरे पर बोतलें फेंकी थी। यहां पढ़ें पूरी खबर...